text: আখাউড়া দক্ষিণ বাংলাদেশের ব্রাহ্মণবাড়িয়া জেলার অন্তর্গত আখাউড়া উপজেলার একটি ইউনিয়ন। এই ইউনিয়ন পরিষদের কার্যালয় আখাউড়া উপজেলা'য় রাধানগর মৌজায় অবস্থিত। ৯টি ওয়ার্ডে বিভক্ত ১৬টি গ্রাম নিয়ে এই ইউনিয়ন পরিষদ গঠিত হয়েছে।
  
  আয়তন 
  আখাউড়া দক্ষিণ ইউনিয়নের আয়তন ১,৬৯০ একর (৬.৮৪ বর্গ কিলোমিটার)।
  
  জনসংখ্যার উপাত্ত 
  ২০১১ সালের আদমশুমারি অনুযায়ী আখাউড়া দক্ষিণ ইউনিয়নের মোট জনসংখ্যা ১০,৬৭০ জন। এর মধ্যে পুরুষ ৫,১৩০ জন এবং মহিলা ৫,৫৪০ জন। মোট পরিবার ২,০৫৮টি। জনসংখ্যার ঘনত্ব প্রতি বর্গ কিলোমিটারে প্রায় ১,৫৬০ জন।
  
  ইতিহাস 
  এটা একটা ইউনিয়ন বোর্ড ছিল। ১৯৫৮ সালে এই পরিষদের নির্বাচিত পরিষদ গঠিত হয়। এই পরিষদ এলাকায় উপজেলা স্বাস্থ্য কমপ্লেক্স, দুইটি উচ্চ বিদ্যালয়, উপজেলা পরিষদ কমপ্লেক্স, খাদ্য গুদাম, তারাগন মাজার শরীফ, উপজেলা কেন্দ্রীয় মন্দির শ্রী শ্রী রাধামাধব আখড়াসহ একাধিক মন্দির, মসজিদ, সবচেয়ে বড় বাজার, শ্মশান, কবরস্থান ইত্যাদি গুরুত্বপূর্ণ প্রতিষ্ঠান ছিল। ১২/১২/১৯৯৯ সালে এই ইউনিয়নের একটি বড় অংশ নিয়ে আখাউড়া পৌরসভা গঠন হয়।
  
  অবস্থান ও সীমানা 
  আখাউড়া উপজেলার উত্তর-পূর্বাংশে আখাউড়া দক্ষিণ ইউনিয়নের অবস্থান। এ ইউনিয়নের উত্তরে আখাউড়া উত্তর ইউনিয়ন ও আখাউড়া পৌরসভা, পশ্চিমে আখাউড়া পৌরসভা ও ব্রাহ্মণবাড়িয়া সদর উপজেলার বাসুদেব ইউনিয়ন, দক্ষিণে মোগড়া ইউনিয়ন এবং পূর্বে ভারতের ত্রিপুরা প্রদেশ অবস্থিত।
  
  প্রশাসনিক কাঠামো 
  আখাউড়া দক্ষিণ ইউনিয়ন আখাউড়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম আখাউড়া থানার আওতাধীন। এটি জাতীয় সংসদের ২৪৬নং নির্বাচনী এলাকা ব্রাহ্মণবাড়িয়া-৪ এর অংশ।
  
  শিক্ষা ব্যবস্থা 
  ২০১১ সালের আদমশুমারি অনুযায়ী আখাউড়া দক্ষিণ ইউনিয়নের সাক্ষরতার হার ৫০.৮%।
  
  শিক্ষা প্রতিষ্ঠান 
  আখাউড়া দক্ষিণ ইউনিয়নে ৬টি সরকারি প্রাথমিক বিদ্যালয় রয়েছে।
  
  যোগাযোগ ব্যবস্থা 
  এই ইউনিয়নের যোগাযোগ অবকাঠামো পাকা, আধাপাকা ও কাচা রাস্তা দিয়ে গঠিত। আখাউড়া স্থল বন্দর (পুরাতন আগরতলা রোড) এই ইউনিয়নের প্রধান সড়ক। উপজেলা সদর হতে স্থল বন্দর পর্যন্ত এই রাস্তায় রিকশা, অটোরিক্সা এবং ব্যাটারি চালিত অটোরিকশায় যাতায়াত করা যায়।
  
  খাল ও নদী
  
  হাট-বাজার 
  এই ইউনিয়নে গাজীরবাজার নামে একটি বাজার রয়েছে। বাজারটি আখাউড়া স্থল বন্দর যাওয়ার পথে গাজীর বাজার নামক স্থানে অবস্থিত। এখানে একটি বাস স্ট্যান্ড রয়েছে।
  
  দর্শনীয় স্থান
  
  কৃতি ব্যক্তিত্ব
  
  জনপ্রতিনিধি 
  আখাউড়া দক্ষিণ ইউনিয়নের জনপ্রতিনিধিদের তালিকা(২০১৯ পর্যন্ত হালনাগাকৃত)-
  
  আরও দেখুন 
   আখাউড়া উপজেলা
   আখাউড়া থানা
   ব্রাহ্মণবাড়িয়া জেলা
  
  তথ্যসূত্র
  
  বহিঃসংযোগ 
  
  বিষয়শ্রেণী:আখাউড়া উপজেলার ইউনিয়ন
title: আখাউড়া দক্ষিণ ইউনিয়ন